ข้อบัญญัติองค์การบริหารส่วนตำบลบ้านเกาะข้อบัญญัติองค์การบริหารส่วนตำบลบ้านเกาะเรื่องกำหนดบริเวณห้ามก่อสร้างดัดแปลงหรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่เขตองค์การบริหารส่วนตำบลบ้านเกาะอำเภอเมืองสมุทรสาคร จังหวัดสมุทรสาครพ.ศ. ๒๕๖๐ โดยที่เป็นการสมควรตราข้อบัญญัติองค์การบริหารส่วนตำบลบ้านเกาะว่าด้วยกำหนดบริเวณห้ามก่อสร้างดัดแปลงหรือเปลี่ยนการใช้อาคารบางชนิดหรือบางประเภทในพื้นที่บางส่วนในเขตท้องที่องค์การบริหารส่วนตำบลบ้านเกาะอำเภอเมืองสมุทรสาคร จังหวัดสมุทรสาครอาศัยอำนาจตามความในมาตรา ๙ วรรคสอง แห่งพระราชบัญญัติควบคุมอาคาร พ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร(ฉบับที่ ๒) พ.ศ. ๒๕๓๕ และมาตรา ๗๑แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕)พ.ศ. ๒๕๔๖ องค์การบริหารส่วนตำบลบ้านเกาะโดยความเห็นชอบของสภาองค์การบริหารส่วนตำบลบ้านเกาะ และนายอำเภอเมืองสมุทรสาครจึงออกข้อบัญญัติไว้ ดังต่อไปนี้ข้อ ๑ ข้อบัญญัตินี้เรียกว่าข้อบัญญัติองค์การบริหารส่วนตำบลบ้านเกาะ เรื่องกำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่เขตองค์การบริหารส่วนตำบลบ้านเกาะอำเภอเมืองสมุทรสาคร จังหวัดสมุทรสาคร พ.ศ. ๒๕๖๐ข้อ ๒[๑] ข้อบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป และให้สิ้นสุดระยะเวลาการใช้บังคับเมื่อมีการประกาศกฎกระทรวงให้ใช้บังคับผังเมืองรวมในท้องที่ตามข้อ๔ข้อ ๓ ให้ยกเลิกข้อบัญญัติองค์การบริหารส่วนตำบลบ้านเกาะเรื่อง กำหนดบริเวณห้ามก่อสร้างดัดแปลงหรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่เขตองค์การบริหารส่วนตำบลบ้านเกาะอำเภอเมืองสมุทรสาคร จังหวัดสมุทรสาคร พ.ศ. ๒๕๕๗ข้อ ๔ ในข้อบัญญัตินี้แนวเขตควบคุมอาคาร หมายความว่าพื้นที่ในบริเวณ ดังต่อไปนี้๑.๑ ด้านเหนือ จดเส้นแบ่งเขตการปกครองระหว่างอำเภอเมืองสมุทรสาครกับอำเภอกระทุ่มแบนด้านตะวันออก จดคลองมะเดื่อฝั่งตะวันตกด้านใต้ จดทางหลวงชนบทสค ๔๐๑๖ ฟากเหนือด้านตะวันตก จดแม่น้ำท่าจีน ฝั่งตะวันออก๑.๒ ด้านเหนือจดเส้นแบ่งเขตการปกครองระหว่างอำเภอเมืองสมุทรสาครกับอำเภอบ้านแพ้วด้านตะวันออก จดแม่น้ำท่าจีน ฝั่งตะวันตกด้านใต้ จดเส้นแบ่งเขตบ้านเกาะ- ท่าทรายด้านตะวันตก จดเส้นขนานระยะ ๓๐๐ เมตรกับกึ่งกลางแม่น้ำท่าจีน๑.๓ ด้านเหนือ จดเส้นขนานระยะ ๓,๐๐๐ เมตร กับกึ่งกลางทางหลวงแผ่นดินหมายเลข ๓๕ (ธนบุรี - ปากท่อ)ตะวันออกจดเส้นแบ่งเขตการปกครองระหว่างองค์การบริหารส่วนตำบลบ้านเกาะกับองค์การบริหารส่วนตำบลท่าทรายด้านใต้ จดเส้นแบ่งเขตการปกครองระหว่างองค์การบริหารส่วนตำบลบ้านเกาะ กับองค์การบริหารส่วนตำบลท่าทรายด้านตะวันตก จดเส้นแบ่งเขตการปกครองระหว่างองค์การบริหารส่วนตำบลบ้านเกาะ กับองค์การบริหารส่วนตำบลบางกระเจ้าทั้งนี้ ตามแผนที่ท้ายข้อบัญญัตินี้ข้อ ๕ ภายในแนวเขตควบคุมอาคารห้ามมิให้บุคคลใดก่อสร้างอาคาร ดังต่อไปนี้(๑) โรงงานทุกจำพวกตามกฎหมายว่าด้วยโรงงานเว้นแต่โรงงานตามประเภท ชนิด และจำพวกที่กำหนดให้ดำเนินการได้ตามบัญชีแนบท้ายข้อบัญญัตินี้และโรงงานบำบัดน้ำเสียรวมของชุมชน(๒) โรงแรมตามกฎหมายว่าด้วยโรงแรม(๓) สถานบริการตามกฎหมายว่าด้วยสถานบริการ(๔)อาคารอยู่อาศัยหรือประกอบพาณิชยกรรมประเภทอาคารขนาดใหญ่แต่ไม่หมายความรวมถึงอาคารพาณิชยกรรมประเภทค้าปลีกค้าส่ง(๕) ห้องแถว หรือตึกแถว(๖) อาคารอยู่อาศัยประเภทห้องชุด หรืออาคารชุดตามกฎหมายว่าด้วยอาคารชุด(๗) อาคารอยู่อาศัยประเภทหอพัก ตามกฎหมายว่าด้วยหอพักข้อ ๖ ภายในบริเวณพื้นที่ที่กำหนดไว้ตามข้อ ๔ห้ามบุคคลใดดัดแปลง หรือเปลี่ยนการใช้อาคารใด ๆ ให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๕ข้อ ๗ อาคารที่มีอยู่แล้วในพื้นที่ที่กำหนดตามข้อ๔ ก่อนหรือในวันที่ข้อบัญญัตินี้ใช้บังคับให้ได้รับยกเว้นไม่ต้องปฏิบัติตามข้อบัญญัตินี้แต่ห้ามดัดแปลงใช้หรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๕ข้อ ๘ อาคารที่ได้รับใบอนุญาตหรือใบรับแจ้งการก่อสร้างดัดแปลง หรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่ข้อบัญญัตินี้ใช้บังคับ และยังก่อสร้าง ดัดแปลงหรือเปลี่ยนการใช้ไม่แล้วเสร็จให้ได้รับยกเว้นไม่ต้องปฏิบัติตามข้อบัญญัตินี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อข้อบัญญัตินี้ไม่ได้ข้อ ๙ ให้นายกองค์การบริหารส่วนตำบลบ้านเกาะรักษาการตามข้อบัญญัตินี้ประกาศณ วันที่ ๓๐ มีนาคม พ.ศ. ๒๕๖๐สุชีพ คงศีลนายกองค์การบริหารส่วนตำบลบ้านเกาะ[เอกสารแนบท้าย]๑. แผนที่ท้ายข้อบัญญัติองค์การบริหารส่วนตำบลบ้านเกาะ เรื่องกำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่เขตองค์การบริหารส่วนตำบลบ้านเกาะอำเภอเมืองสมุทรสาครจังหวัดสมุทรสาคร พ.ศ. ๒๕๖๐๒. บัญชีท้ายข้อบัญญัติองค์การบริหารส่วนตำบลบ้านเกาะ เรื่องกำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่เขตองค์การบริหารส่วนตำบลบ้านเกาะอำเภอเมืองสมุทรสาครจังหวัดสมุทรสาคร พ.ศ. ๒๕๖๐(ดูข้อมูลจากภาพกฎหมาย)พรวิภา/อัญชลี/จัดทำ๗ กันยายน ๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๒๑๙ ง/หน้า ๒๖/๕ กันยายน ๒๕๖๐